"ભાજપે હદ પાર કરી, અંદર પાપ કરવાનું અને બહાર જનતા આગળ ખોટું બોલવાનું! પરેશભાઇ એક પાટીદાર યુવાન ધારાસભ્ય તરીકે ખેડૂતોની વ્યથા ઠાલવી રહ્યા હતા, એ જ સમયે ભાજપના બે ધારાસભ્યો પ્રફુલભાઇ પાનસુરીયા, કાનાભાઇ અમૃતભાઇએ સભ્ય સમાજમાં ના સાંભળી હોય એવી બેફામ ગાળો બોલતા હતા. પરેશભાઇ વિધાનસભામાં બતાવેલ જવાબ બતાવવા જ ગયા હતા. પરંતુ ભાજપના નેતાઓએ હુમલો કર્યો હતો. બળદેવજી ઠાકોર ક્યારેય અસભ્ય વર્તન ના કરે. એમનું ગળું દબાવીને મારવાનો પ્રયાસ કરાયો, પરંતુ ભાજપે ચોરી ઉપર સીનાચોરી કરી છે. આ બધું વિનાશ કાળે વિપરીત બુદ્ધિ જેવું છે. આ એમનું છેલ્લું બજેટ છે. પરેશ ધાનાણીને જુએ તો એમને હાર્દિક પટેલ દેખાય છે. બળદેવજીને જુએ તો અલ્પેશ ઠાકોર દેખાય છે. ભાઇ નિતિનભાઇ પટેલે અને ભાજપની સરકારે જે કર્યું છે, એ બધાને ખબર છે. આવનારા સમયમાં પ્રજા જવાબ આપશે. જો અમારા ધારાસભ્યોને કંઇ થશે તો એક પાટીદાર અને ઠાકોર ધારાસભ્યના અપમાનનો બદલો જનતા લેશે."